[[Fil:Bundesarchiv Bild 183-2005-0715-508, Bremen, Taufe eines Fischdampfer.jpg|thumb|upright 0.8|Navngivning af fiskedamperen "Berlin" på Bremer Vulkan den 9. april 1949. Skibet navngives af [[Berlin]]s borgmester Ferdinand Friedensburg.]]
Umiddelbart efter afslutningen af [[2. verdenskrig]] blev Bremer Vulkans produktionsapparat anvendt til diverse genopbygningsarbejder for den allierede besættelsesmagt, fremstilling af [[komfur]]er og [[lokomotiv]]er, men værftet blev også tildelt en fremtrædende rolle i genopbygningen af den civile skibsbygningsindustri.<ref>Harald Wixforth, ''Handlungsspielräume in Umbruchszeiten. Der Bremer Vulkan im Zweiten Weltkrieg und in der Nachkriegszeit'', ''Zeitschrift für Unternehmensgeschichte'', årgang 66, nr. 2., p. 275ff, 10. september 2021]</ref> Fra 1947 blev der bygget fiskerbåde til fiskeriselskaberne i Vegesack og i Bremerhaven. Bremer Vulkan havde fordel af, at den lokale konkurrent [[AG Weser]] af de allierede blev anset for at være mere involveret i tysk oprustning og derfor blev pålagt en række sanktioner, hvorimod Bremer Vulkans hovedaktionær Heinrich Thyssens havde ungarsk statsborgerskab, hvilket gjorde Bremer Vulkan til et udenlandsk selskab og gav en vis grad af beskyttelse mod sanktioner.<ref name=bv/>
Filosofi Historie Foreninger Organisationer